Dilectis Matiscensis ecclesie canonicis. Ego Gundulfus et uxor mea Tetsa vendimus vineam unam que est sita in pago Matisconense, in agro Verriacense, in villa Manesiaco. Terminatur a mane terra Sancti Mammetis, a medio die Sancti Vincentii, a sero via publica, a circio de ipsa hereditate; habet in longo perticas XX et unam, in latitudine III. Infra istas terminationes, hanc vineam ego Gundulfus et uxor mea canonicis supradictis vendimus, pro precio V solidorum, et faciant quicquid voluerint. S. Gundulfi et uxoris ejus. S. Constancii. S. Otbranni. S. Bernoeni. S. Duranni. S. Constantini.